เผื่อใครยังไม่รู้ ราชบุรีก็ตั้งแคมป์ได้แล้วนะ ณ ตลาดริมธารโอ๊ะป่อย
มาปลุกไฟลูกเสือ เนตรนารี และยุวกาชาดในตัวคุณ ด้วยกิจกรรมเอาต์ดอร์ที่ได้รับความนิยมในต่างแดนมาพักใหญ่ แต่บ้านเราก็เริ่มเข้าหูให้ได้ยินเรื่อยๆ อย่างการตั้งแคมป์สไตล์แกลมปิ้ง (Glamping) ที่ผสมระหว่างคำว่า Glamorous และ Camping แปลตรงๆ แบบไม่กลัวคนหมั่นไส้ได้ว่า การตั้งแคมป์ที่มีความหรูหราขั้นสูงนั่นเอง (ใครยังนึกไม่ออกลองคลิกเรื่องแกลมปิ้งเพิ่มเติมได้ที่นี่) หลายคนสงสัยว่า แล้วมันต่างกันอย่างไรระหว่างการตั้งแคมป์ทั่วไปกับแคมป์สุดหรู เท่าที่เคยไปมาทั้ง 2 ประเภท พบว่า ความต่างมันอยู่ที่ความดิบเวลาคุณลงพื้นที่ รวมถึงสิ่งอำนวยความสะดวกต่างๆ ที่แกลมปิ้งจะมีให้มากกว่า อีกทั้งการตั้งแกลมปิ้งยังไม่ต้องการทักษะการตั้งแคมป์ระดับพรานป่า เรียกได้ว่า ชวนใครไปก็ไม่ต้องกลัวจะโดนเฉ่ง หาว่าพาไปตกระกำลำบาก รถขนาดเอสยูวีเหมาะเจาะทั้งสมรรถนะและความกว้างขวาง ล่าสุด เรามีโอกาสได้ลองแกลมปิ้งแบบ One-Day Trip ที่อยู่ไม่ไกลจากกรุงเทพฯ ขับไปเพียง 2 ชั่วโมงกว่า ลัดเลาะเส้นทางที่อาจมีหลุมบ่อ ขึ้นทางชัน หรือโค้งยาวๆ บ้าง แต่อึดใจเดียวก็มาถึงจังหวัดราชบุรี เพราะสถานที่ตั้งแกลมปิ้งของเราอยู่ที่ตลาดริมธารโอ๊ะป่อย ตรงข้ามวัดป่ามะขาม ที่ห่างจากสวนผึ้งเพียง 4 กิโลเมตร ซึ่งเป็นพิกัดประจำที่ เปิ้ล-ณัฐบูร ไตรณัฐี นักธุรกิจและดีไซเนอร์หนุ่มผู้หลงใหลกิจกรรมแอดเวนเจอร์ ได้สาธิตการตั้งแคมป์และเครื่องไม้เครื่องต่างๆ ให้เราเห็น ข้อดีของสถานที่แห่งนี้คือ มีความร่มรื่นของธรรมชาติที่โดนโอบล้อมด้วยป่าใหญ่ มีริมธารน้ำใสไหลผ่าน ทำให้เราสามารถนั่งทอดหุยเอาเท้าจุ่มน้ำได้อย่างสบายใจ เพราะธารน้ำที่นี่สะอาด ใส มองไปเห็นพื้นน้ำ แถมยังเย็นเจี๊ยบช่วยคลายร้อนได้ดีกินข้าวเที่ยงกันริมธารตรงนี้เลย เต็นท์นอนแต่ปรับเป็นมุมพักผ่อนเวลากลางวัน ถึงตอนนี้หลายคนอาจจะงงว่าไปตั้งแคมป์ในตลาดจะได้เรื่องหรือ ต้องบอกว่า ตลาดโอ๊ะป่อยเป็นตลาดเช้าที่เปิดเฉพาะวันเสาร์-อาทิตย์ หรือวันหยุดยาวเท่านั้น หากเป็นช่วงเช้าตลาดจะคึกคักด้วยร้านค้าที่เปิดโดยคนในพื้นที่ เอาอาหารท้องถิ่นมาจำหน่ายตั้งแต่ 07.00-14.00 น. แต่หากใครต้องการตักบาตรพระล่องแพก็สามารถทำได้ตั้งแต่เวลา 07.30-08.00 น. บริเวณด้านหน้าตลาด โฉมหน้าสเตชันครัวที่ไม่ต้องก่อกองไฟเองเปิ้ล-ณัฐบูร ไตรณัฐี สาธิตเครื่องครัว คุณเปิ้ลเล่าให้ฟังว่า เวลาที่เขามาตั้งแคมป์คนเดียว ก็ขนเอาอุปกรณ์มาอย่างที่เห็น ไม่ว่าจะเป็นตัวเต็นท์ทรงกระโจมที่ปัจจุบันติดตั้งง่าย ไม่วุ่นวาย ไม่ต้องใช้แรงงานเยอะ ภายในเต็นต์โอ่โถง กว้าง น่านอน สามารถเข้าพักได้ตั้งแต่ 2-4 คนเลยทีเดียว หากเต็นท์ใหญ่หน่อยจะมีมุมเล็กๆ ไว้สำหรับจิบชากาแฟอีกด้วย นอกจากนั้นยังมีส่วนที่ครัวสำหรับทำอาหารกินเองง่ายๆ อุปกรณ์ต่างๆ ก็ถูกดีไซน์มาแล้วว่าใช้สำหรับกิจกรรมเอาต์ดอร์ จึงเน้นเรื่องความปลอดภัย ทนทาน และพกพาง่าย เช่น ตะเกียงไฟ เตาแก๊ส หรือชุดมีดที่เก็บมาอย่างมิดชิด ภายในเต็นท์สำหรับ 3-4 คน ที่มีพื้นที่เป็นมุมกาแฟมุมนั่งเล่นลานฝึกธนู แน่นอนว่า เมนูที่เหมาะสำหรับตั้งแคมป์ ย่อมหนีไม่พ้นเมนูปิ้งๆ ย่างๆ สไตล์ BBQ ที่เราสามารถหมักเนื้อมาได้จากที่บ้าน ทั้งริบอาย เนื้อหมู ไส้กรอก เสริมด้วยโคสลอว์ มันบด หรือสลัดข้าวโพด (ต้องมั่นใจว่า รถที่ขับมาใหญ่และสมบุกสมบันพอควร) เพื่อให้เข้ากับบรรยากาศตั้งแคมป์ อย่าลืมเตรียมถาดหลุมมาใช้แทนจานข้าว แล้วบอกลาช้อนส้อมพลาสติก เพราะเราต้องพกอุปกรณ์มาเอง กินเสร็จก็จัดแจงล้างทำความสะอาดให้เรียบร้อย ก่อนเตรียมตัวทำกิจกรรมสันทนาการอื่นๆ งานนี้กินกันหลายคนก็ต้องเตรียมเตาใหญ่หน่อย เมนูอาหารทำง่าย เข้าบรรยากาศ ถาดหลุมได้ฟีลตั้งแคมป์ สิ่งที่เราได้รับจากการมาตั้งแคมป์ครั้งนี้ แม้จะเป็นแกลมปิ้งที่หรูหราก็จริง แต่สุดท้ายแล้วการมาอยู่ท่ามกลางธรรมชาติ ไม่ว่าอย่างไร ชีวิตคุณก็ไม่มีวันสุขสบายเหมือนการเดินตากแอร์ในห้างฯ กินอาหารในร้านดีๆ หรือล้มตัวลงนอนบนฟูกของโรงแรมห้าดาว แต่สิ่งที่เราได้กลับมาคือ การเคารพกฎของธรรมชาติ เพราะเราไม่สามารถเร่งสวิตช์เปิดแรงลม หรือหรี่แดดที่ร้อนเปรี้ยงได้ตามใจชอบ สิ่งที่เราทำได้คือ เรียนรู้ที่จะอยู่กับมัน และตนเป็นที่พึ่งแห่งตนนั่นแหละดีที่สุดแล้วภาพ: พิสูจน์อักษร:ตลาดโอ๊ะป่อยตั้งอยู่ตรงข้ามวัดป่าท่ามะขาม ตำบลสวนผึ้ง อำเภอสวนผึ้ง จังหวัดราชบุรี เข้าฟรีไม่มีค่าใช้จ่าย สามารถจอดรถได้บริเวณวัด Page: Map:[iframe src=https://her.is/2V6tiS3″ width=800″ height=500″ scrolling=auto ]
หลายคนสงสัยว่า แล้วมันต่างกันอย่างไรระหว่างการตั้งแคมป์ทั่วไปกับแคมป์สุดหรู เท่าที่เคยไปมาทั้ง 2 ประเภท พบว่า ความต่างมันอยู่ที่ความดิบเวลาคุณลงพื้นที่ รวมถึงสิ่งอำนวยความสะดวกต่างๆ ที่แกลมปิ้งมีให้มากกว่า อีกทั้งการตั้งแกลมปิ้งยังไม่ต้องการทักษะการตั้งแคมป์ระดับพรานป่า เรียกได้ว่า ชวนใครไปก็ไม่ต้องกลัวจะโดนเฉ่ง หาว่าพาไปตกระกำลำบาก ตลาดโอ๊ะป่อยเป็นตลาดเช้าที่เปิดเฉพาะวันเสาร์-อาทิตย์ หรือวันหยุดยาวเท่านั้น หากเป็นช่วงเช้าตลาดจะคึกคักด้วยร้านค้าที่เปิดโดยคนในพื้นที่ เอาอาหารท้องถิ่นมาจำหน่ายตั้งแต่ 07.00-14.00 น. แต่หากใครต้องการตักบาตรพระล่องแพก็สามารถทำได้ตั้งแต่เวลา 07.30-08.00 น.